b'\n_START_ARTICLE_\nV\xc3\xa1clav Prospal\n_START_SECTION_\nUra\n_START_PARAGRAPH_\nProspal l\xc3\xa4hti NHL-varauksen saatuaan Pohjois-Amerikkaan ja pelasi AHL:n Hershey Bearsissa kolme kautta. Seuraava kausi meni Philadelphia Flyersissa, sek\xc3\xa4 farmissa ett\xc3\xa4 NHL:ss\xc3\xa4. Prospal myytiin Ottawa Senatorsiin, jossa h\xc3\xa4n pelasi pari kautta. Sen j\xc3\xa4lkeen h\xc3\xa4net myytiin Florida Panthersiin loppukaudeksi. Prospal siirtyi Tampa Bay Lightningiin ja pelasi siell\xc3\xa4 kaksi kautta. J\xc3\xa4lkimm\xc3\xa4inen kausi oli pisteiden valossa h\xc3\xa4nelle menestys, ja Tampa Bay olisi halunnut pit\xc3\xa4\xc3\xa4 miehen edelleen._NEWLINE_Prospal p\xc3\xa4\xc3\xa4tti kuitenkin toisin ja l\xc3\xa4hti Mighty Ducks of Anaheimiin. Samana vuonna Tampa Bay voitti mestaruuden. Anaheim myi Prospalin takaisin Tampaan kes\xc3\xa4ll\xc3\xa4 2004. Prospalilla oli huonoa onnea, h\xc3\xa4n pelasi Mighty Ducksissa juuri sill\xc3\xa4 kaudella, kun Tampa voitti Stanley Cupin. Ty\xc3\xb6sulkukaudella Prospal pelasi HC \xc4\x8cesk\xc3\xa9 Bud\xc4\x9bjovicessa, T\xc5\xa1ekin kakkosliigassa._NEWLINE_Elokuussa 2009 Prospal teki sopimuksen New York Rangersin kanssa. Rangersissa Prospal pelasi kaksi kautta. Kaudella 2010\xe2\x80\x932011 h\xc3\xa4n pystyi pelaamaan loukkaantumisten takia 29 ottelua. Kes\xc3\xa4ll\xc3\xa4 2011 Prospal teki vuoden sopimuksen Columbus Blue Jacketsin kanssa.'